stanford-oval/wikipedia huggingface dataset:
ויוריקה דנצ'ילה

ראש ממשלת רומניה ויוריקה דנצ'ילה בפגישה עם נשיא מדינת ישראל ראובן ריבלין במסגרת ביקורה הרשמי בישראל, 2018
וסיליקה-ויוריקה דנצ'ילה (ברומנית: Vasilica-Viorica Dăncilă; נולדה ב-16 בדצמבר 1963 ברושיורי דה ודה) היא פוליטיקאית רומנייה, כיהנה כראש ממשלת רומניה מינואר 2018 עד אוקטובר 2019, והייתה יושבת ראש המפלגה הסוציאל-דמוקרטית PSD בין 29 ביוני 2019 לנובמבר באותה השנה. ב-17 בינואר 2018 הוטל עליה להרכיב ממשלה חדשה. ב-29 בינואר קיבלה ממשלתה, ממשלת קואליציה של המפלגה הסוציאל-דמוקרטית ו"ברית הליברלים והדמוקרטים", את אמון הפרלמנט ברוב גדול (282 בעד, כולל נציגי הברית הדמוקרטית ההונגרית UDMR, 136 נגד, והימנעות אחת).. ב-2018-2014 כיהנה דנצ'ילה כחברה בפרלמנט האירופי מטעם המפלגה הסוציאל-דמוקרטית הרומנית. ב-2018-2015 דנצ'ילה שימשה גם כיו"ר ארגון הנשים הסוציאל-דמוקרטיות. באותה תקופה הייתה גם סגנית יושבת ראש ועדת הפרלמנט האירופי לחקלאות.
היא הייתה האישה הראשונה בהיסטוריה של רומניה אשר כיהנה כראש ממשלה.
דנצ'ילה נבחרה כראש הממשלה השלישי של רומניה בתוך תקופה של שנה. שני קודמיה בתפקיד זה הורחקו מהמעמד כתוצאה מסכסוכים עם מנהיג המפלגה הסוציאל-דמוקרטית, ליביו דראגניה. אחרי הרשעתו וכליאתו של דראגניה במאי 2019 בגין אשמה של הפרת אמונים, נבחרה דנצ'ילה, שירשה בהתחלה זמנית את מקומו, ליושבת ראש המפלגה הסוציאל-דמוקרטית. לצדה כיהן כיושב ראש אקזקוטיבי של המפלגה אאוג'ן תאודורוביץ'.
ביוגרפיה > ילדות וצעירות

ויוריקה דנצ'ילה נולדה בשנת 1963 בעיר רושיורי דה ודה, במחוז טלאורמן, בשם וסיליקה ויוריקה ניקה.
היא למדה בתיכון למדעי אנרגיה ובמכון לנפט וגז בעיר פלוישט.
בהמשך הייתה מהנדסת בחברה לנפט וגז OMV Petrom ומורה בתיכון לתעשייה ביישוב וידלה. בשנים 2004–2006 היא למדה מדעי המדינה ומנהל בבית הספר הלאומי למדעי מדינה ומנהל בבוקרשט וסיימה אותו עם תואר מסטר.
ביוגרפיה > קריירה הפוליטית, ראש הממשלה 2019-2018

בשנת 2009 נבחרה בפרלמנט האירופי ונבחרה בו מחדש ב-2014.
בינואר 2018 התמנתה לראש ממשלה על ידי הנשיא קלאוס יוהאניס לאחר התפטרות ראש הממשלה הקודם מיכאי טודוסה.
עד להרכבת הממשלה החדשה, בראש הממשלה היוצאת עמד זמנית השר מיכאי פיפור.
ממשלת דנצ'ילה מורכבת מ-28 שרים, רבים מהם נאמנים ליושב ראש המפלגה ליביו דראגניה, שהיה נחשב לאיש החזק במדינה, וביקש לערוך רפורמה משפטית, על מנת להימנע מהרשעתו. ישנם 4 סגני ראש הממשלה.
תחת הנהגת דנצ'ילה עמדה רומניה לראשונה בראש הנשיאות האירופית בין 1 בינואר ל-30 ביוני 2019.
במאי 2019, לאחר כישלונות מפלגתה בבחירות לפרלמנט האירופי, אשרור תוצאות משאל העם שאורגן ביוזמת הנשיא יוהאניס נגד ניסיונות הרפורמה של מערכת המשפט, וכליאתו של ליביו דראגניה באשמת הפרת אמונים, נבחרה דנצ'ילה ליושבת ראש זמנית של המפלגה הסוציאל-דמוקרטית.
ביוגרפיה > מועמדת בבחירות לנשיאות רומניה

ב-23 ביולי 2019 נבחרה ויוריקה דנצ'ילה כמועמדת המפלגה הסוציאל-דמוקרטית בבחירות לנשיאות רומניה בנובמבר 2019. מועמדותה אושרה בקונגרס המפלגה ב-24 באוגוסט 2019. ב-24 בנובמבר 2019 הפסידה דנצ'ילה בסיבוב השני של הבחירות עם 33.91% מקולות הבוחרים ליריבה, הנשיא קלאוס יוהאניס.
חיים פרטיים

ויוריקה דנצ'ילה נשואה לקריסטינל דנצ'ילה העובד כמנהל בחברת נפט. באותה חברה עובד גם בנם, ויקטור דנצ'ילה.
סוגיות במחלוקת

נמתחה על דנצ'ילה ביקורת, בטענה שבעת כהונתה בשלטון, מי שהחזיק למעשה את רסני השלטון בידיו היה מנהיג מפלגתה, ליביו דראגניה, שלא יכול היה לכהן כראש ממשלה עקב חקירה משפטית נגדו (ביקורת דומה הושמעה כלפי שני ראשי הממשלה לפניה). כמו כן, הועלו טענות לגבי חוסר שליטתה בשפה הספרותית הרומנית התקנית ועל טעויות מביכות בידע גאוגרפי כללי, שבאו לידי ביטוי בראיונות ובנאומים בביקורים במדינות אחדות. אחרי ביקורה בישראל ביקש ממנה נשיא רומניה קלאוס יוהאניס להתפטר, כיוון שלא יידעה אותו על הביקור כנדרש. כמו כן, ראש האופוזיציה, המנהיג המפלגה הלאומית ליברלית, לודוביק אורבן תבע אותה למשפט על "בגידה", אחרי שממשלתה אימצה מסמך בנוגע להעברה בעתיד של שגרירות רומניה מתל אביב לירושלים, ללא אישור הנשיא.
הערות שוליים

↑  כתבה בעיתון שיקגו טריביון
↑  כתבת ערוץ הטלוויזיה digi24
↑  שמה בלידה - בעיתון "פוטריה" 1 ביולי 2018
↑  17 iulie 2018 protvnews
↑  reparat-gre-eala-video-postat-guvernul-muntenegrean.htm.hot news
↑  protvnews 12/4/2018
↑  ראש ממשלת רומניה הודיעה: נעביר את השגרירות שלנו לירושלים, באתר כאן, ‏24 במרץ 2019
↑  בשל המחלוקת על השגרירות בישראל: נשיא רומניה מבקש מראשת הממשלה להתפטר, באתר וואלה, 27 באפריל 2018
| ראשי ממשלת רומניה |
| --- | --- | --- |
| הנסיכויות הרומניות המאוחדות | ב' קטרג'יו • קרצולסקו • קוגלניצ'אנו • קרצולסקו • ל' קטרג'יו • י' גיקה • קרצולסקו • ש' גולסקו • נ' גולסקו • יון ק' ברטיאנו • ד' גיקה • א' גולסקו • יפוריאנו • י' גיקה • ל' קטרג'יו • פלורסקו • יפוריאנו • יון ק' ברטיאנו • ד' ברטיאנו • יון ק' ברטיאנו |     |
| ממלכת רומניה | יון ק' ברטיאנו • רוסטי • ל' קטרג'יו • פלורסקו • ל' קטרג'יו • סטורדזה • אאורליאן • סטורדזה • קנטאקוזינו • קארפ • סטורדזה • קנטאקוזינו • סטורדזה • יון (יונל) ברטיאנו • קארפ • מאיורסקו • יון (יונל) ברטיאנו • אוורסקו • מרגילומן • קואנדה • יון (יונל) ברטיאנו • וייטויאנו • ואידה-ווייבוד • אוורסקו • יונסקו • יון (יונל) ברטיאנו • אוורסקו • שטירביי • יון (יונל) ברטיאנו • ו' ברטיאנו • מאניו • מירונסקו • מאניו • מירונסקו • יורגה • ואידה-ווייבוד • מאניו • ואידה-ווייבוד • דוקה • אנג'לסקו • טטרסקו • גוגה • קריסטיה • קלינסקו • ארג'שאנו • ארג'טויאנו • טטרסקו • ג'יגורטו • אנטונסקו • סנטסקו • רדסקו • גרוזה |     |
| הרפובליקה העממית הרומנית והרפובליקה הסוציאליסטית רומניה | גרוזה • גאורגיו-דז' • קיבו סטויקה • מאורר • מנסקו • ורדץ • דסקלסקו |     |
| רומניה מאז 1989 | רומן • סטולוז'אן • וקרויו • צ'ורביה • דז'או • וסילה • אתאנאסיו • איסרסקו • נסטאסה • בז'ינאריו • פופסקו-טריצ'אנו • בוק • אונגוריאנו • פונטה • צ'ולוש • גרינדיאנו • טודוסה • דנצ'ילה - אורבן • קיצו • צ'וקה • צ'ולאקו |     |
| --- | --- |
בקרת זהויות :  GND: 1151494992  VIAF: 2609151778258718130004   WorldCat (עם VIAF): 2609151778258718130004
ג'ון רייט

| --- | --- |

ג'ון רייט ורוזמרי קלוני בתוכנית הטלוויזיה "The Lux Show"‏, 1957-58
 לידה:  29 בינואר 1917 סנטה אנה, ארצות הברית 
 פטירה:  20 בפברואר 2005 (בגיל 88) פסיפיק פליסיידס, ארצות הברית 
 מקום קבורה:  Anaheim Cemetery 
 מדינה:  ארצות הברית 
 תקופת הפעילות:  מ-1940 
 מקום לימודים:  אוניברסיטת רדלנדס  Fullerton Union High School 
 צאצאים:  בוני רייט 
 פרסים והוקרה:  פרס עולם התיאטרון (1945)  כוכב בשדרת הכוכבים בהוליווד 
 http://www.johnraitt.com
 פרופיל ב-IMDb
 
ג'ון אמט רייט (אנגלית: John Emmett Raitt;‏ 29 בינואר 1917 – 20 בפברואר 2005) היה שחקן וזמר אמריקאי, שהיה ידוע בעיקר בשל הופעותיו במחזות זמר.
קריירה

ג'ון רייט נולד בסנטה אנה, קליפורניה, לארצ'י רייט (Archie John Raitt), שעבד כמזכיר ב-YMCA, וסטלה וולטון (Stella Eulalie Walton). את דרכו בתיאטרון החל כתלמיד בבית הספר התיכון פולרטון (Fullerton), אז הצטיין דווקא באתלטיקה קלה ופוטבול. אחרי התיכון למד באוניברסיטת דרום קליפורניה ולאחר מכן באוניברסיטת רדלנדז (University of Redlands), בה למד חינוך גופני. הוא סיים את לימודיו ב-1939.
את דרכו המקצועית החל בשנת 1940. בשל היותו קווייקר, רייט היה סרבן מצפון ולכן לא שירת במלחמת העולם השנייה.
הוא ידוע ביותר בשל תפקידי הבמה שלו במחזות הזמר "קרוסל" (אנ'), "אוקלהומה!", "The Pajama Game"‏ (אנ'),‏ "Carnival in Flanders"‏ (אנ'),‏ "Three Wishes for Jamie"‏ (אנ') ו-"A Joyful Noise" (אנ'), שבו קבע את הסטנדרט של גברים חזקים, נאים, בעלי קול חזק בתקופת עידן הזהב של מחזות הזמר של תיאטראות ברודוויי. התפקיד הראשי היחיד שלו בקולנוע היה בגרסה הקולנועית של "משחקי הפיג'מה" לצדה של דוריס דיי.
רייט השתתף פעמים רבות בתוכנית הטלוויזיה "The Bell Telephone Hour" (אנ').
רייט הקליט מספר הקלטות אולפן של מחזות זמר של ברודוויי, ובהם אוקלהומה! (בתפקיד קורלי) וספינת השעשועים (בתפקיד גיילורד רייבנל).
בשנת 1945 ג'ון רייט היה אחד ממקבלי הפרס העולמי של התיאטרון (Theatre World Award) הראשון, על הופעת הבכורה שלו ב"קרוסלה". ב-1965 הוא כיכב בהפקה לכבוד 20 שנה למחזמר במרכז לינקולן.
לרייט יש כוכב בשדרת הכוכבים של הוליווד.
חיים אישיים

אשתו הראשונה הייתה מרג'ורי היידוק (Marjorie Haydock), ממנה התגרש ב-1971. שלושת ילדיו של רייט נולדו לו מאשתו הראשונה: הזמרת והגיטריסטית בוני רייט ושני בנים נוספים, סטיבן ודייוויד. ב-1972 התחתן עם אשתו השנייה, קת'לין סמית' לאנדרי (Kathleen Smith Landry), וגם נישואין אלו הסתיימו בגירושין.
בשנת 1981 גילה כי רוזמרי קריימר (Rosemary Kraemer), אהובתו מימי בית הספר התיכון התאלמנה. מאחר שזמן לא רב קודם לכן התגרש מאשתו השנייה, יצר עמה קשר. מאוחר יותר נישאו. בתו, בוני, שרה בחתונתם.
רייט מת בשנת 2005 (בגיל 88) בביתו בפסיפיק פליסיידס (Pacific Palisades) (אנ'), לוס אנג'לס, מסיבוכים שנגרמו עקב דלקת ריאות.
הערות שוליים

1 2 3 4  John Raitt, 88, Star of 'Carousel' and 'Pajama Game,' Dies, באתר הניו יורק טיימס, 21 בפברואר 2005
↑  John Raitt, באתר הלוס אנג'לס טיימס
1 2  Broadway Mainstay John Raitt Dies at 88, באתר הוושינגטון פוסט, 21.2.2005
| --- | --- |
בקרת זהויות :  NLI: 987007336587705171  PLWABN: 9810603030505606  BnF: cb142186523 (data)  GND: 134822862  ISNI: 0000 0000 5516 4548  LCCN: n81097881  MusicBrainz: f86525a0-dbb0-4dab-8113-bd25c84bcf55  NTA: 121004570  SNAC: w69k505m  SUDOC: 114174156  VIAF: 19892403   WorldCat (עם VIAF): 19892403
בית יציב

| --- | --- |

 מידע כללי
 סוג:  מתנ"ס 
 על שם:  יצחק יציב 
 כתובת:  העצמאות 79 
 מיקום:  באר שבע 
 מדינה:  ישראל 
 הקמה ובנייה
 תקופת הבנייה:  ?–1953
 תאריך פתיחה רשמי:  1953 
 
 קואורדינטות:  31°14′32″N 34°47′05″E﻿ / ﻿31.242194444444°N 34.784805555556°E﻿ / 31.242194444444; 34.784805555556
 www.beityatziv.com
  מפת מיקום  מפה דינמית   (למפת באר שבע מוגדלת) בית יציב(למפת באר שבע רגילה) בית יציב(למפת צפון הנגב רגילה) בית יציב(למפת צפון הנגב מוגדלת) בית יציב  he בית יציבhe בית יציבמפת  __ באר שבע [‌למפה דינמית של צפון הנגב‌]מצפון, ממזרח ומערב: __ מועצה אזורית בני שמעון ממזרח: __ עומר, __ תל שבע מדרום: __ שגב שלום, __ מועצה אזורית מרחבים tabBackground:;tabBorder:#aaa;defaultTab:0;   לחצו כדי להקטין חזרה   לחצו להגדלה    העיר העתיקה בבאר שבע (ניתן להקיש על אתרים שונים כדי להגיע לערכים מורחבים המפרטים אודותם) 
 
הכניסה לבית יציב, 2015
בית יציב (על שם יצחק יציב) הוא מרכז קהילתי בבאר שבע, השוכן בקמפוס גוסטב לוואן, יחד עם פארק קרסו למדע. בית יציב הוקם בשנת 1953 כאכסניית נוער לצד מרכז לימודי, וכיום מתנהל כקמפוס חינוכי הנותן גם שירותי אירוח. המבנה נמצא בבעלות קרן רש"י ועיריית באר שבע. המוסד כולל בית הארחה, כיתות לימוד וחדרי ישיבות. במרכז מתקיימים ימי עיון וכנסים ויש בו סידורי הסעדה ולינה למשתתפים.
בית יציב שואף לשרת את האוכלוסייה בארץ במיקוד בדרום ובצפון תוך שהוא מהווה גורם מוביל ומרכזי בבנייה והפעלת תוכניות חינוכיות בתחום המדע והטכנולוגיה ונשען על יכולותיו האנושיים והפיזיים.
במקום מתקיימים לימודים מטעם האוניברסיטה הפתוחה, השתלמויות מקצועיות של עובדי הוראה, וכן חוגים בנושאים שונים לילדים ולנוער.
היסטוריה

בשנת 1921 היה במקום מחנה אוהלים של חלוצים יהודים. היה זה בתום מלחמת העולם הראשונה בימים של חוסר עבודה. ועד הצירים של ההסתדרות הציונית, בא כוחו של היישוב היהודי בארץ ישראל, זכה במכרז לבניית בתי הקברות הצבאיים בארץ. מטעמו, זכו שלוש קבוצות של חלוצים בעבודת הבנייה של בית הקברות הצבאי הבריטי בבאר שבע. בית הקברות הוא מבין הגדולים מסוגו ונקברו בו 1,250 חללים (רק עשירית נפלו בעיר, השאר ברחבי הנגב). עבודת הבנייה של החלוצים זכתה לאישור רשמי של ממשלת המנדט:" העבודה בוצעה בידכם בדרך משביע רצון. העבודה בכללותה טובה". עבודת החלוצים הייתה הישג לעבודה העברית.
בשלהי 1953 הוקם בית יציב, בין היוזמים של הקמתו היו אברהם הרצפלד וגרשון אוסטרובסקי שניהל אותו מיום הקמתו במשך עשרות שנים.
המרכז הארצי להשתלמויות עובדי הוראה במקצועות היהדות, הרוח והחברה

בשנת 1994 בעקבות דו"ח שנהר ודו"ח קרמניצר הוחלט במשרד החינוך להקים שני מרכזים ארציים להשתלמויות מורים. האחד בשלומי לנושאי מדע וטכנולוגיה, והשני בבית יציב בבאר שבע, תוך ניצול התשתית הקיימת, לנושאי יהדות, אזרחות וחברה.
בית יציב מהווה מאז מרכז להשתלמויות בתנאי פנימייה לציבור מורים המונה כ-120,000 נפש.
מרכז האסטרונומיה של בית יציב

בשנת 2007 החל לפעול במקום מרכז אסטרונומיה שפעילותו מקיפה כיום למעלה מ-10,000 תלמידים בנגב ותחומי הידע התרחבו לנושאים נוספים מלבד האסטרונומיה. בין הפעילויות הבולטות שמתקיימות במרכז:
הפעלת תוכנית "מסע ביקום" (חשיפה לאסטרונומיה) לתלמידי כיתות ה'
הפעלת טלסקופ חלל על ידי קבוצת נוער מהתוכנית למנהיגות מדעית שנקראת "צוות חלל"
חידון האסטרונומיה על שם אילן ואסף רמון
שיעורי העשרה לתלמידים מצטיינים מבאר שבע כהכנה למחנה החלל (space camp) של NASA
על גג המבנה הראשי של בית יציב ממוקם טלסקופ רובוטי מדגם LX-200 בקוטר 8" ומספר טלסקופים ניידים לתצפיות שמש ותצפיות אסטרונומיות.
התוכנית למנהיגות מדעית

בשנת 2008 החלה לפעול התוכנית למנהיגות מדעית במסגרתה תלמידי חטיבות ביניים ותיכון בנגב לומדים ומלמדים בכיתות הנמוכות בבתי ספר (כל משתתף מתחייב להתנדב לכ 100 שעות שנתיות).
התוכנית למנהיגות מדעית היא תוכנית חינוכית הפועלת בשיתוף עם משרד החינוך בחסות קרן רש"י ומרכז בית יציב בבאר שבע, התוכנית צמחה מתוכנית 'מדערום' והמשלבת לימוד מדעי במקביל לעידוד מנהיגות חברתית ויצירת בסיס איתן להכנסתם של בני נוער רבים ללימודי מדעי הפיזיקה ואסטרונומיה. במסגרת התוכנית קיים צוות היגוי הכולל נציגי משרד החינוך, מפקחת על המדעים, מפקחת מינהל חברה ונוער, סטודנטים מקרן קציר ועוד שותפים.
בית יציב מפעיל גם את מרכז אילן רמון לנוער שוחר פיזיקה, ותוכניות נוספות לילדי גן טרום חובה וגן חובה, בי"ס יסודי, חטיבת ביניים וחטיבה עליונה. צוות ההדרכה במקום מגוון ובין השאר כולל בוגרים, סטודנטים וסגל הוראה מאוניברסיטת בן-גוריון בנגב ומוסדות אחרים, מלגאים במסגרת תוכנית עתידים ומלגת קרן קציר.
אירוח

בבית יציב קיימים 112 חדרים: 76 חדרים רגילים, ועוד 36 חדרים משופרים. חדרי ההארחה מיועדים בראש ובראשונה לאורחי הפעילות החינוכית במתחם.
פארק קרסו למדע

בקצהו המזרחי של בית יציב נמצא פארק מדע חווייתי שיהווה מודל לקידום ופיתוח ההוראה המדעית והטכנולוגית בנגב. הפארק ממוקם במבנה עות'מאני ששימש את בית הספר לילדי השייחים באזור. הפארק החל לפעול בשנת 2013 וכולל תערוכות קבועות ומתחלפות, כיתות לימוד ומעבדות ב-13 אולמות וגן מדעי. התערוכות הקבועות בפארק מותאמות לתוכנית הלימודים של בית הספר היסודי וחטיבות הביניים. נושאי התערוכות הקבועות מגוון וביניהן תערוכות אנרגיה גרעינית, ביולוגיה מולקולרית ועוד.
הערות שוליים

↑  מקור : אילן גל-פאר, בית הקברות הצבאי בבאר שבע: שני מאבקים, ספר זאב וילנאי, מבחר מאמרים בידיעת הארץ, חלק ב, עמודים 216–224, ערך: אלי שילר, הוצאת ספרים "אריאל", ירושלים, 1987
↑  בשולי דברים - בית יציב, דבר, 31 בדצמבר 1953
↑  אברהם הרצפלד - אזרח כבוד של באר שבע, דבר, 29 באוגוסט 1969
↑  80 לגרשון אוסטרובסקי - הקים את בית יציב שדות ולב בב"ש ומשמש יו"ר הנהלתו עד היום, דבר, 30 בינואר 1981
↑  לינה ואירוח במלון בית יציב, באתר קמפוס בית יציב חינוך תרבות ואירוח
התוכנית למנהיגות מדעית
פארק קרסו למדע
גבעת הפאלאטיום

| --- | --- |

 מידע כללי
 גובה:  51 מ' 
 מדינה:  איטליה 
 מיקום:  מוניציפיו I, איטליהאיטליה
 קואורדינטות:  41°53′18″N 12°29′13″E﻿ / ﻿41.888333333333°N 12.486944444444°E﻿ / 41.888333333333; 12.486944444444
  (למפת רומא מוגדלת) גבעת הפאלאטיום(למפת רומא רגילה) גבעת הפאלאטיום 
 
מבט אל ארמונות הקיסרים שעל גבעת הפאלאטיום מכיוון הסירקוס מקסימוס
גבעת הפאלאטיום (בלטינית: Palatium), הגבעה הפאלאטינית, או גבעת פאלאטינו (באיטלקית: Colle palatino), היא הגבעה המרכזית בין שבע גבעות רומא והיא בין האזורים העתיקים ביותר שהייתה קיימת עליהם התיישבות קבע בעיר רומא שבאיטליה.
לפי האגדה הרומית, שורשי העיר מצויים בגבעה זו. רמוס ורומולוס מייסדיה האגדיים של העיר, נמצאו על ידי הזאבה שהצילה אותם והניקה אותם על גבעה זו, אביהם המאמץ פאוסטולוס מצא אותם עליה וגידלם ביחד עם אשתו אקא לרנטיה. עם התבגרותם, החליטו השניים לבנות את העיר רומא על גבעה זו. לאחר ויכוח בין האחים הרג רומולוס את רמוס. כך "רומא" קבלה את שמה - מרומולוס.
ממצאים ארכאולוגיים מאששים כמה מקביעות האגדה וקיימות עדויות ליישוב של סוכות בגב הגבעה מהמאה ה-8 לפנה"ס. ממצאים נוספים חושפים את קיומו של יישוב שקדם להתיישבות הלטינית, יישוב שמתוארך לתקופת הברונזה, בערך בין 1500 לפנה"ס עד 1000 לפנה"ס.
על גבעת הפאלאטיום היו קיימים מרכזי הקהילה הקדומים ביותר של החברה הרומית, ובתוכם המבנה הסמלי הקדוש הידוע בתור "המכון" (mundus) ומצודת העיר הראשונה. תאודור מומזן משער שהכיכר שמסביב למכון הייתה מקום ההתכנסות הקדום של אזרחי רומא ושל הסנאט הרומי ושהבמה שהוקמה על גבי המכון עצמו הייתה מקום הסעודה המשותפת הקדום ביותר של בני הקהילה הרומית.
קיסרי רומא בנו על גבעת הפאלאטיום את ארמונותיהם. שרידי כמה מהארמונות עדיין קיימים על פני הגבעה. המילה האנגלית לארמון, Palace, שואבת את מקורה משם הגבעה.
הגבעה עצמה מתנשאת לגובה של כ-70 מטר, וממוקמת בין הסירקוס מקסימוס והפורום רומאנום. למרגלותיה המזרחיים של הגבעה, בואכה פורום רומאנו ממוקם שער טיטוס. ארמונות הקיסרים היו ממוקמים בצידה השני של הגבעה, במורד כלפי הסירקוס מקסימוס שבו נערכו תחרויות של רכיבת סוסים ומרכבות. מיקום זה היה מאפשר לקיסר לרדת אל ההמון מבלי לעזוב את ארמונו.
צורתה של הגבעה מזכירה מרובע בלתי שלם והיא אף כונתה "רומא המרובעת" ("roma quadarata")‏. במהלך ימי הביניים, בנו כמה מאצילי רומא ארמונות וכנסיות על גבי הגבעה. כיום אתר הגבעה הוא מוזיאון, הפתוח לקהל הרחב.
ארמון שנבנה על הגבעה במאה ה-17
לקריאה נוספת

תאודור מומזן, דברי ימי רומא, כרך א', הוצאת מסדה, תשכ"א
הערות שוליים

1 2  Palatine Hill, באתר Xplorer
↑  תאודור מומזן, דברי ימי רומא, כרך א', הוצאת מסדה, תשכ"א, עמ' 25
|  רומא |
| --- | --- | --- |
| רובעי רומא | אסקווילינו • בורגו • צ'ליו • טסטאצ'יו • טרסטוורה • טרווי • לודוויזי • מונטי • רגולה • ריפה • סאלוסטיאנו • סן סבא • פראטי • סנט'אאוסטאקיו • סנטאנג'לו • פאריונה • פונטה • פיניה • קאסטרו פרטוריו • קולונה • קמפו מרציו • קמפיטלי |  |
| אתרים מרכזיים | קולוסיאום • מזרקת טרווי • כיכר ונציה • פיאצה דל פופולו • פיאצה נאבונה • פורום רומאנום • המדרגות הספרדיות • הפנתאון |  |
| כנסיות | הבזיליקות הפטריארכליות • בזיליקת סנטה מריה מג'ורה • בזיליקת יוחנן הקדוש בלטראנו • סנטה מריה דל פופולו • סנטה מריה סופרה מינרווה • בזיליקת פאולוס הקדוש מחוץ לחומות • סנטה מריה דיי מיראקולי וסנטה מריה אין מונטסאנטו |  |
| מוזיאונים | ארמון ברבריני • גלריה בורגזה • הגלריה הלאומית לאמנות מודרנית • הגלריה העירונית לאמנות מודרנית • המוזיאון היהודי של רומא • המוזיאון לתרבות הרומית • מוזיאוני הוותיקן • מוזיאון השואה • המוזיאונים הקפיטוליניים • קיוסטרו דל ברמנטה • MAXXI |  |
| הוותיקן | בזיליקת פטרוס הקדוש • הקפלה הסיסטינית • טירת סנטאנג'לו |  |
| שבע גבעות רומא | גבעת האוונטין • גבעת אסקווילינו • גבעת וימינאליס • גבעת הפאלאטיום • גבעת הקווירינאליס • גבעת הקפיטולין • גבעת קאיליוס |  |
| אחר | נהר הטיבר • יהדות רומא • אי הטיבר • כביש הטבעת של רומא • ספיינצה – אוניברסיטת רומא |  |
פורטל רומא
| --- | --- |
בקרת זהויות :  NLI: 987007539424005171  GND: 4262371-6  LCCN: sh92006160  NKC: xx0122858
ג'ואי טריביאני

| --- | --- |

מאט לה-בלאנק, המגלם את דמותו של ג'ואי טריביאני
 תוכנית טלוויזיה:  חברים, ג'ואי
 הופעה ראשונה:  עונה 1 פרק 1: "פיילוט"
 הופעה אחרונה:  עונה 10 פרק 18: "האחרון"
 מספר הופעות:  חברים: 236 פרקים ג'ואי: 46 פרקים
 יוצרים:  מרתה קאופמן, דייוויד קריין, קווין ס. ברייט 
 גילום הדמות:  מאט לה-בלאנק
 מידע
 כינויים:  ג'ו, ג'וסף, אפרוח, קן אדמס, ג'וספין
 תאריך לידה:  9 בינואר 1968
 מין:  זכר
 מקצוע:  שחקן מדריך במוזיאון מלצר
 חבר בקבוצה:  צ׳נדלר בינג, רוס גלר
 דת:  נוצרי קתולי
 אזרחות:  אמריקאית ארצות הברית
 דמויות קשורות
 משפחה:  גלוריה טריביאני (אמא)  ג'וסף טריביאני האב (אבא)  ג'ינה טריביאני (אחות)  דינה טריביאני (אחות) מרי אנג'לה טריביאני (אחות) מרי תרזה טריביאני (אחות) ורוניקה טריביאני (אחות) קוקי טריביאני (אחות) טינה טריביאני (אחות) מייקל טריביאני (אחיין)
 חברים:  רייצ'ל גרין, צ'נדלר בינג, רוס גלר, מוניקה גלר ופיבי בופה
 
ג'וֹזֶף פְרַנְסִיס (גּ'וֹאִי) טְרִיבְיָאנִי גּ'וּנְיוֹר (באנגלית: Joseph Francis (Joey) Tribbiani Junior; נולד ב-9 בינואר 1968) הוא דמות בדיונית בסיטקום האמריקאי של רשת NBC "חברים" ושל הסדרת בת שלה "ג'ואי", המגולמת על ידי השחקן מאט לה בלאנק. ג'ואי הוא שחקן אמריקאי ממוצא איטלקי הנאבק להכרה. הוא מתגורר בניו יורק עם שותפו לדירה וחברו הטוב ביותר, צ'נדלר בינג, ומתרועע עם קבוצת חברים מלוכדת - צ'נדלר בינג, רוס גלר, מוניקה גלר, רייצ'ל גרין ופיבי בופה.
רקע

ג'ואי כנראה נולד בשנת 1968, שכן הוא ציין שהיה בן 13 בשנת 1981. הוא בא ממשפחה איטלקית אמריקאית של שמונה ילדים מהם הוא הבן היחיד. אביו הוא ג'וזף טריביאני האב (רוברט קוסטנזו(אנ')) ואמו היא גלוריה טריביאני (ברנדה ואקרו). לג'ואי יש שבע אחיות: מרי תרזה (מימי ליבר/כריסטינה ריצ'י), מרי אנג'לה (הולי גניר (אנ')), דינה (מרלה סוקולוף), ג'ינה (דראה דה-מתאו), טינה (ליסה מאריס), ורוניקה (דינה מיסלי), וקוקי (אלכס מנסס (אנ')). כילד, נקלע לעיתים קרובות לתאונות מביכות. כמו גם, היה לו גם חבר דמיוני בשם מוריס, שהיה קאובוי חלל.
ג'ואי הוא בעל לב טוב, נעים מזג, אכפתי, מצחיק, נאמן ומגונן כלפי כל חבריו. עם זאת הוא רודף שמלות, לא משכיל ומובטל רוב הזמן. הוא אוהב אוכל ונשים ומצליח עם בני המין השני יותר מכל חברי הקבוצה האחרים. בניגוד לאישיותו כחביב הנשים, יש לו גם צד ילדותי מובהק. הוא נוהג לישון עם האגזי, בובת הפינגווין שלו, אותו הוא לא מסכים לחלוק אפילו עם אמה, בתם הפעוטה של רוס ורייצ'ל. בנוסף, יש לו בובה אותה הוא מכנה אלישיה מאי אמורי, אשר את תחפושת הבוקרת שלה לקחו רייצ'ל ופיבי לתחרות יופי אשר אמה התמודדה וזכתה בגביע ובפרס על סך אלף דולר. ג'ואי חובב משחקי וידאו, כדורגל שולחן, כמו גם מאכילת כריכים ופיצה וידוע כאחד "שלא מתחלק באוכל שלו". הוא נוהג לצפות הרבה בטלוויזיה יחד עם צ'נדלר, בייחוד ב"משמר המפרץ", ומכנה את הטלוויזיה שלו "סטיבי" ואת כורסת הטלוויזיה שלו "רוזיטה".
בתור שחקן עם קריירה מדשדשת הוא כל הזמן מחפש עבודה. הוא הוסמך לכמורה בפרק "האחד עם האמת על לונדון", וניהל גם את טקס החתונה של מוניקה וצ'נדלר וגם את חתונתם של פיבי ומייק.
לג'ואי יש קשיים בהבנת מתמטיקה פשוטה ובאחד הפרקים נדרש למחשבון כדי לחבר 500 ועוד 500. בפרק אחר התברר כי מידת כפות הרגליים שלו קטנה באופן חריג, עובדה שהוא שומר בסוד ומאוד רגיש בנוגע אליה. בספורט, ג'ואי אוהד את קבוצת הבייסבול הניו יורק יאנקיז ולזמן קצר את הניו יורק מטס, את הלוס אנג'לס קליפרס והניו יורק ניקס בכדורסל, את הניו יורק ג'איינטס והניו יורק ג'טס בפוטבול ואת הניו יורק ריינג'רס בהוקי קרח. בסדרת הבת שלו מוצא לו בת זוג שלו קבועה.
אישיות

ג'ואי ידוע כרודף שמלות. אחד ממשפטי הפתיחה המפורסמים ביותר שלו הוא: "How you doin?‎". מתואר על ידי שאר דמוית הסדרה כאדם שפוגש נשים, יוצא איתן לדייט אחד, שוכב איתן ולעולם לא יוצר איתן קשר שוב. בנוסף הוא מתואר כאיש לא משכיל עם אינטליגנציה נמוכה.
קריירה

ג'ואי התחיל בקריירת המשחק שלו לאחר שסירב ללכת בעקבות אביו ולהיות שרברב. הוא התחיל להשתלב במקצוע המשחק כשעשה את עבודות הבמה בהפקה של "פינוקיו". שיחק גם בסדרה "ימי חיינו", שם שיחק את הדוקטור דרייק רמורה.
הערות שוליים

↑  דודי כספי, הג'ואי שלי ואני | ישראל היום, באתר ישראל היום, 25 במאי 2017
↑  "האחד עם העוברים", חברים, עונה 4 פרק 15: 15 בינואר 1998, NBC
↑  מערכת ערוץ התרבות, ‏דברי במספרים: עם כמה אנשים שכבו כוכבי חברים לאורך הסדרה?, באתר ‏מאקו‏, 6 בינואר 2013
↑  תרבות ובידור נענע10, כמה סקס עשו בחברים? הגיע הזמן לבדוק, באתר nana10‏, 8 בינואר 2013
↑  Becky Freeth, 'How you doin'?': Giggling Emilia Clarke blushes as Matt LeBlanc recycles his famous Friends chat up line on her, ‏28 במאי 2016 (באנגלית)
| חברים |
| --- | --- | --- |
| יוצרים | מרתה קאופמן • דייוויד קריין |  |
| שחקנים ראשיים | ג'ניפר אניסטון • מת'יו פרי • קורטני קוקס • דייוויד שווימר • מאט לה-בלאנק • ליסה קודרו |  |
| דמויות ראשיות | רייצ'ל גרין • צ'נדלר בינג • מוניקה גלר • רוס גלר • ג'ואי טריביאני • פיבי בופה |  |
| פרקים | האחרון • חברים: האיחוד |  |
| מוזיקה | שיר הנושא • Smelly Cat |  |
| סדרות המשך | ג'ואי |  |
ניב ברקוביץ'

| --- | --- |
ברקוביץ' במדי אשדוד
ברקוביץ' במדי אשדוד
 לידה:  25 באפריל 1986 (בן 38) רמת השרון שבישראל
 עמדה:  רכז
 גובה:  1.90 מטר
 מספר:  9
 מכללה:  אוניברסיטת מרקט
 קבוצות כשחקן
 2004   2005–2006   2006–2007   2007–2008   2008–2009   2009   2009–2010   2010–2011   2011–2012   2012–2013   2013–2015   2015–2017   2017–2018   2018–2019   2019–2020   2022-2020  2022-2024   2024-:  הפועל חיפה רמת השרון   הפועל חיפה רמת השרון   הפועל חולון   הפועל יקנעם/מגידו   אליצור קריית אתא   הפועל עפולה   הפועל חולון   מכבי אשדוד   עירוני אשקלון   בני הרצליה   הפועל אילת   עירוני נהריה   הפועל אילת  אליצור "איתו" אשקלון   הפועל חיפה  אליצור יבנה מכבי פתח תקווה   הפועל גזר/נען/נצר סרני
ניב ברקוביץ' במדי חולון
ניב ברקוביץ' (נולד ב-25 באפריל 1986) הוא כדורסלן ישראלי המשחק בעמדת הרכז בקבוצת הפועל גזר/נען/נצר סרני ליגה א'. גובהו 1.90 מטר.